અંતે ગુરુપદે બિરાજ્યા પછી પ્રથમ વખત વિશાળ ભક્તસમુદાયને આશીર્વચન આપતા પરમ પૂજ્ય મહંત સ્વામીએ જણાવ્યું હતું કે 'પ્રમુખસ્વામી મહારાજે એટલું બધું કાર્ય કર્યું છે કે જેમાં કશું બાકી રાખ્યું નથી. એમણે ખૂબ જવાબદારી આપી છે. પરંતુ સેવા કરવાની શક્તિ પણ તેઓ જ આપે છે. પ્રમુખસ્વામી મહારાજે દેશવિદેશમાં 1100થી વધુ મંદિરો, 1000થી વધુ સંતો અને અનેકવિધ લોકસેવાના કાર્યો કર્યા છે. પરંતુ એમણે હંમેશાં ભગવાનને સર્વકર્તા માનીને, સંપ તેમજ નિયમધર્મની દૃઢતા અને સાધુતા રાખીને એ કાર્યો કર્યા છે. આપણે તેઓના ખૂબ ઋણી છીએ કે તેમણે આપણને સ્વીકારીને કૃતાર્થ કર્યા છે.'